Det offisielle navnet fra 1990 til 2016 var Tippeligaen, som avspeilet at Norsk Tipping var turneringens hovedsponsor, men navnet Eliteserien ble brukt av mange avisredaksjoner og medier som ikke hadde senderettigheter for Tippeligaen. Fra og med 2017 er navnet Eliteserien. Serien har tidligere vært kjent under navnene Norgesserien (1937–1948), Hovedserien (1948–1962) og 1. divisjon (1963–1989). Sesongen 1961–1962 ble kjent som «maratonserien» fordi den besto av 16 lag og strakk seg over ett og et halvt år. Det offisielle navnet var imidlertid fortsatt Hovedserien.